b'\n_START_ARTICLE_\n\xc5\xa0tudentski svet Univerze v Mariboru\n_START_PARAGRAPH_\n\xc5\xa0tudentski svet (kratica \xc5\xa0SUM) je organ Univerze v Mariboru oziroma fakultete \xc4\x8dlanice in je dolo\xc4\x8den z Zakonom o visokem \xc5\xa1olstvu, Statutom Univerze ter s Pravilnikom o delovanju in sestavi \xc5\xa1tudentskih svetov. Je edini zastopnik mnenj in interesov vseh \xc5\xa1tudentov fakultete oziroma univerze v njenih organih, v kombinaciji in s sodelovanjem s skupnostjo \xc5\xa1tudentov pa izvaja program interesnih dejavnosti \xc5\xa1tudentov. \xc5\xa0SUM sestavljajo predstavniki posameznih fakultet, ki enakopravno zastopajo vse \xc4\x8dlanice univerze. Deluje po na\xc4\x8delu \xc2\xbbOd \xc5\xa1tudentov za \xc5\xa1tudente\xc2\xab, kar pomeni, da \xc4\x8dlani re\xc5\xa1ujejo problematiko, ki je povezana s \xc5\xa1tudenti,se zavzemajo za dobrobit \xc5\xa1tudentov in prispevajo k \xc5\xa1tudentu prijaznej\xc5\xa1emu ter kvalitetnej\xc5\xa1emu \xc5\xa1tudiju.'